Spillerens 10 bud - Klubben - Vissenbjerg Håndbold
U14 Piger - Højfyn HF U14 Piger
Dame Serie 4 - Højfyn DS
Kåringsaften
Klubben » Spillerens 10 bud
- Meld afbud til træning så tidligt som muligt. Træningsøvelser bliver planlagt ud fra forventning om et vist antal spillere. Er de ikke til stede, skal øvelserne ændres
- Meld afbud til kamp så tidligt som muligt. Det er ubehageligt for holdet at få at vide, at der mangler spillere lige før en kamp
- Vær omklædt og klar til tiden. Det er generende for både trænere og spillere, hvis opstillinger skal ændres, fordi der kommer spillere efter træningen er startet. Giv besked hvis du kommer senere
- Vær opmærksom. Der bruges dobbelt så meget tid på at forklare øvelserne, hvis de skal gentages, fordi man snakker om noget andet med en medspiller. Dem, som har hørt efter, bliver desuden trætte af at få det gentaget
- Vær energisk. En træt holdning smitter af på holdet. En energisk holdning smitter også af på holdet. Du bliver bedre, hvis du hele tiden prøver at blive bedre. Træner du i et langsomt tempo, spiller du også kamp i et langsomt tempo. Det er jo det, du har trænet
- Hjælp dine medspillere i deres øvelser. At være forsvarsspiller i en angrebsøvelse er ikke spændende, men det hjælper angrebsspillerne til at blive bedre, hvis forsvarsspilleren er aktiv. Er du en sløv forsvarer, træner du dine medspillere i at komme forbi et sløvt forsvar. Er du aktiv, træner du dine medspillere i at komme fordi et aktivt forsvar
- Kom til træning selvom du er skadet. Man kan godt lære noget fra bænken, hvis man ser, hvad de andre øver. Så ved du, hvad der trænes, når du kommer tilbage
- Støt dine medspillere. For at blive god skal man tro på sig selv. Alle laver fejl og alle er ikke lige gode. Får man hele tiden at vide, at man ikke gør det godt nok, mister man troen på sig selv, bliver usikker, og så går det helt galt. Opmundrende ord til en holdkammerat er bedre end en opgivende holdning eller evig kritiseren
- Lær dine medspillere at kende. Når du ved, hvad den enkelte spiller kan, er du bedre i stand til at spille sammen med ham/hende og udnytte hans/hendes evner til begges fordel
- Holdsport. Husk, at håndbold er en holdsport, man kommer ingen steder alene. Derfor er det vigtig, at alle er med, og at man får det bedste frem i alle